kardosdrur/scandi-wiki huggingface dataset:
Ryttere og hold i Giro d'Italia 2017

Dette er en liste over ryttere og hold i Giro d'Italia 2017

Noter

Referencer 

2017
Frederiksbroen

Frederiksbroen kan henvise til:

 Frederiksbroen (Odense) – Danmarks første vejbro af støbejern, bygget i 1844
 Frederiksbroen (ved Immervad) – i Aarhus ved Immervad, den første bro der blev bygget over Aarhus Å
 Frederiksbroen (på Frederiks Allé) – Den første bro over banelegemet ved nuværende Frederiks Allé i Aarhus
De 4 årstider i Nordvest

De 4 årstider i Nordvest (Gretes Tits 1986-2010) er det sjette album lavet af heavy metal-bandet Red Warszawa.

Trackliste 
 "Sut den onde numse"
 "De 4 årstider i Nordvest"
 "Karry"
 "Gratis pikkemand"
 "Rapanden Rasmus" 
 "Stram dressur"
 "Generationen der ikke må heile"
 "Benzin i blodet"
 "Skimlers liste"
 "Brøndby Strand"
 "Spil den med Satan"
 "Drikke Rikke"
 "Jarmers Plads"
 "Terrorlovgivningen"
 "Vågn op"
 "Begravelsesforretningen"
 "Homometeret"

Personnel 
 "Lækre" Jens Mondrup - "vokal"
 "Heavy" Henning Nymand - guitar, bas, kor, Vokal på "Vi er generationen der ikke må heile", "Brøndby Strand" og "Jarmers Plads", producer
 Morten "Måtten Møbelbanker" Nielsen - trommer, kor

Eksterne henvisninger 
 

Album fra 2010
Red Warszawa-album
Alexssander Medeiros de Azeredo

Alexssander Medeiros de Azeredo (født 21. august 1990 i São Gonçalo), kendt som Alex, er en brasiliansk fodboldspiller, der har spillet i en række forskellige klubber, blandt andet i Silkeborg IF fra sommeren 2017. Han spiller angriber. Det blev dog kun til fem kampe for midtjyderne, idet han var skadet en stor del af tiden.

Referencer

Eksterne henvisninger 
 

Fodboldspillere fra Brasilien
Fodboldspillere fra Silkeborg IF
Meizhou Hakka F.C.

Meizhou Hakka Football Club er en kinesisk fodboldklub som i 2017 spillede i landets næstbedste række, China League One. Klubben blev grundlagt i januar 2013, og har base i Wuhua ved byen Meizhou. Klubben spiller sine hjemmekampe på Wuhua County Stadium med plads til 6.800 tilskuere.

Eksterne henvisninger 
 Meizhou Hakkas officielle websted

Fodboldklubber i Kina
Etableret i 2013
Jan Rindom

Jan Rindom (født 21. juli 1961 i Herning) er en dansk tidligere professionel fodboldspiller, og nuværende målmandstræner for ungdomslandsholdene under Dansk Boldspil-Union.

Nu er han lærer på bl.a. Herningsholm Erhvervsskole han underviser 3.s i Afsætning på hhx i Ikast.

Eksterne henvisninger 
 
 om Jan Rindom hos FC Midtjylland
 Jan Rindom på danskfodbold.com
 Jan Rindom på sport.de

Fodboldspillere fra Danmark
Fodboldspillere fra Herning Fremad
Fodboldspillere fra Viborg FF
Fodboldspillere fra Randers Freja
Fodboldspillere fra Lyngby Boldklub
Fodboldspillere fra Ikast Forenede Sportsklubber
Løvehovedkanin

Løvehovedkanin er en kaninrace, der har været kendt siden 1980'erne. Racen er udviklet i England, men stammer oprindelig fra Belgien. De første løvehovedkaniner kom til Norden i slutningen af 1990'erne. Racen blev godkendt i nordisk standard i 2003.

Beskrivelse 
Vægten er normalt  Ørene skal være  og skal bæres stive og opretstående.

Se også 
 Tamkanin

Eksterne henvisninger

Kaninracer
Stefan Gartenmann

Stefan Gartenmann (født 2. februar 1997) er en dansk professionel fodboldspiller, der spiller for FC Midtjylland.

Klubkarriere 
Han startede sin karriere som ungdomsspiller i FC Roskilde, hvor han spillede indtil 2013.

SC Heerenveen 
I starten af juli 2013 blev det offentliggjort, at Gartenmann var blevet købt af den hollandske klub SC Heerenveen. Transfersummens størrelse ville FC Roskilde, for hvem det var deres første handlede spiller nogensinde, dog ikke offentliggøre. 

Han indgik på klubbens U/19-hold, hvor han i første sæson blot spillede to kampe. I 2014-15-sæsonen spillede han 21 kampe i U/19 Eredivisie samt fire kampe i ungomdspokalturneringen. Han spillede i 2015-16-sæsonen 18 kampe på ungdomsniveau, inden han i sommeren 2016 blev rykket op på klubbens førstehold. Det blev dog ikke til nogen kampe Eredivisie og blot 12 kampe i den hollandske reserveholdsliga.

SønderkjyskE 
Den 5. maj 2017 blev det offentliggjort, at Gartenmann vendte hjem til Danmark på en fri transfer til SønderjyskE. Kontrakten havde en varighed 3 år og løber indtil 2020.

Han fik sin debut i Superligaen den 7. august 2017 i en kamp mod AGF, da han blev skiftet ind i det 90. minut i stedet for Troels Kløve i en 3-0 hjemme.

FC Midtjylland 
Den 28. juni 2022 annoncerede FC Midtjylland, at Gartenmann havde underskrevet en treårig kontrakt med klubben og var skiftet transferfrit dertil.

Titler

Klub 
SønderjyskE
 Sydbank Pokalen: 2020

Referencer

Eksterne henvisninger 
 

Fodboldspillere fra Danmark
Fodboldspillere fra FC Roskilde
Fodboldspillere fra SC Heerenveen
Fodboldspillere fra SønderjyskE
Personer fra Roskilde
Frederiksbroen (på Frederiks Allé)

Frederiksbroen, også kaldet Frederiks Bro og tidligere Frederiks Allé Broen, er en bro i Aarhus. Den blev indviet i 1862 og ombygget i 1923-24.

Den første bro over banelegemet ved nuværende Frederiks Allé blev opført for at føre landevejen til Skanderborg og Horsens over Banegraven, da den første jernbane ind til Aarhus blev indviet i 1862.

Broen holdt indtil sommeren 1923, hvor udvidelsen af Banegraven nødvendiggjorde en længere og trafikken en bredere bro. Denne bro eksisterer fortsat i sin oprindelige form.

Navnet 'Frederiksbroen' eller 'Frederiks Bro' henviste oprindeligt til broen ved Immervad. Da denne blev nedrevet i forbindelse med åens overdækning overgik navnet 'Frederiksbroen' til broen ved Frederiks Allé.

Eksterne henvisninger 

 Torben Aastrups hjemmeside: Om Frederiksbroen og dens betydning for datidens byplanlægning: 1896-12-00 Ewaldsbroen – som aldrig blev til noget 

Aarhus
Vejbroer i Danmark
Storbritanniens historie

Storbritanniens historie er præget af strid mellem de forskellige nationer på De britiske øer. England udviklede sig til at blive en dominerende magtfaktor, og blev kernen i Storbritannien, staten som i dag dækker størstedelen af øerne.

Storbritanniens historie som et forenet og enevældig stat begyndte med den politiske forening af kongedømmerne England, som omfattede Wales, og kongedømmet Skotland den 1. maj 1707 i henhold til Treaty of Union (Den britiske unionsaftale) som blev underskrevet den 22. juli 1706, og ratificeret af begge parlamenter i England og Skotland, som hver godkendte en Acts of Union 1707 (Forordning om den britiske union i 1707). Unionen dannet Kongeriget Storbritannien, som delte en enkelt og fælles konstitutionel monark og et enkelt parlament i Westminster. Før dette havde England og Skotland været adskilte stater, men i en personalunion som følge af Union of the Crowns (Unionen af kronen) i 1603, med politisk, administrativ og kulturelle institutioner som omfattede regering, lovsystemer, og bidrag til kunstarterne og videnskaberne som hvoraf Storbritannien (Det forenede kongedømme) blev bygget. Om det nye og forenede kongedømme har historikeren Simon Schama sagt "Hvad der begyndte med en fjendtlig sammenslutning kom til ende op med et fællesskab i det mest mægtige levedygtige koncern i verden... det var et af de mest forbavsende omformninger i europæisk historie". Yderligere en unionsforordning i 1800 gjorde kongedømmet Irland til en del af unionen og dannede Det Forenede Kongerige Storbritannien og Irland.

Perioder 

 Forhistorisk Britannien (frem til 43 f.Kr.
 Romersk Britannien (43 f.Kr.–ca. 410)
 Middelalderens Britannien (ca. 410–ca. 1500)
 Angelsaksisk tid (til 1066)
 Normannisk tid (fra 1066)
 Tidlig moderne Britannien
 Tudortiden
 Den engelske renæssance
 Elizabethansk tid
 Jakobeisk tid
 Restaurationen
 Den skotske oplysningstid
 Georgiansk tid
 Storbritanniens nyere historie
 Regency-tiden
 Viktoriansk tid
 Edwardianske periode

Geografisk inddeling 

 Englands historie
 Londons historie
 Irlands historie
 Skotlands historie
 Shetlands historie
 Wales' historie

Stater 

 Riger i middelalderens Britannien
 Kongeriget Irland (1541–1801)
 Kongeriget Skotland (til 1707)
 Kongeriget Storbritannien (1707–1801)
 Det Forenede Kongerige Storbritannien og Irland (1801–1927)
 Storbritannien (fra 1927)

 Det britiske imperium
 Commonwealth of Nations

Monarker 

 Liste over britiske monarker

 Mytiske konger af briterne
 Bretwalda
 Liste over konger af Wales
 Liste over konger af pikterne
 Liste over konger af Dalriada
 Liste over konger af Strathclyde
 Liste over konger af Mann og øerne
 Liste over konger af Man
 Liste over konger af East Anglia
 Liste over konger af Essex
 Liste over konger af Kent
 Liste over konger af Sussex
 Liste over konger af Wessex
 Liste over konger af Mercia
 Liste over konger af Northumbria

Temaer 

 Storbritanniens økonomiske historie
 Storbritanniens militærhistorie
 Storbritanniens socialhistorie
 Storbritanniens konstitutionelle historie

Referencer
Mowag Eagle

Mowag Eagle er et militært hjulkøretøj produceret af det multinationale firma General Dynamics European Land Systems (GDELS) som opkøbte den oprindelige producent, schweiziske Mowag. Køretøjet er stadig navngivet efter Mowag og systemet er udviklet over 5 generationer af køretøjer.

En modulær 6×6 variant blev udviklet til indkøbskonkurrencen for den australske hær og blev fremvist på Eurostatory 2012-messen.

Brugere

Eagle I, II, III 
  Schweiz - I alt benyttes 329 Eagle I og II som let let pansrede opklaringskøretøjer (Aufklärungsfahrzeug), bevæbnet med et 7.5mm Pz Mg 51/71 maskingevær og udstyret med infrarødt kamera og radioudstyr. Eagle I og Eagle II er benævnt henholdsvis Aufklärungsfahrzeug 93 og Aufklärungsfahrzeug 97. 120 Eagle III blev bestilt som mobile artilleriobservatørkøretøjer i 2003 og havde betragtelige forbedringer i forhold til kommunikations- og overvågningssystemer, men er dog ikke udstyret med maskingeværet som tidligere enheder er udstyret med.
  Danmark - Hæren bestilte 36 Eagle I i 1994, som leveredes 1995-97. Udfaset 2008.

Eagle IV 
  Schweiz - Kantonspolizei Zürich har 1 Eagle IV udstationeret ved Zürich Lufthavn.
  Danmark - hæren bestilte 85 Eagle IV i 2005, som blev leveret frem til 2007.
  Tyskland - Hæren modtog 495 Eagle IV 2008-2011.
  Tyskland - Bundespolizei modtog 10 køretøjer i 2011.

Eagle V 
  Tyskland - Hæren bestilte 176 Eagle V i maj 2013.
  Danmark - Hæren bestilte 36 Eagle V den 16. juni 2017 med henblik på at løse fire opgaver: patrulje, opklaring, elektronisk krigsførelse og logistik. De blev leveret frem til 2019. I december 2020 bestilte forsvaret yderligere 57 Eagle V, som skal leveres frem til 2022.

Galleri

Referencer

Eksterne henvisninger 

 GENERAL DYNAMICS European Land Systems
 DanskPanser.dk - Eagle I
 DanskPanser.dk - Eagle IV
 Prime Portal - Eagle III walk-around
 Prime Portal - Eagle IV walk-around

Militært udstyr fra Danmark
Militærkøretøjer
Matilde Kimer

Matilde Kimer (født 23. december 1980 i Korsør) er en dansk journalist der arbejder som udenrigskorrespondent for Danmarks Radio. Hun er kendt for sine reportager om den russisk-ukrainske krig set fra blandt andet Kyiv, Krim og Moskva og har modtaget flere priser for disse.

Baggrund og uddannelse 
Matilde Kimer læste russisk i Sankt Petersborg i 2002 og fortsatte sine russiskstudier i Danmark. Hun har været på Askov Højskole, og har læst russisk sprog og litteratur på Syddansk Universitet ved siden af sin uddannelse til journalist, som hun afsluttede i 2007.

Karriere 
Matilde Kimer har været tilknyttet DR siden 2005, og efter 2014 har hun især berettet fra Rusland og Ukraine som korrespondent. Kimer har blandt andet dækket krigen i Ukraine og har udgivet bogen "Krigen Indeni" om skæbnefortællinger fra Ukraine. Matilde Kimer har flere gange deltaget bl.a. Deadline, når temaerne omhandler Rusland og Østeuropa i det hele taget.

I august 2022 blev hun udvist fra Rusland for en 10-årig periode frem til 2032. Årsagen blev ikke oplyst, men DR formoder at det er relateret til den russiske stats forsøg på undertrykkelse af journalistisk dækning af Ruslands invasion af Ukraine det år. I august 2022 fik hun frataget sin presseakkreditering i Ukraine.

Privat 
Kimer havde lymfeknudekræft som 14-årig og har fortalt om sin sygdom i flere interviews. Hun er gift med videoredaktør Jesper Schwartz, med hvem hun har tre børn. Hun var fra 2020 til 2022 fast bosat i Moskva.

Hæder 
Matilde Kimer modtog DR's Sprogpris i 2015. I januar 2017 fik Kimer Den Berlingske Fonds Journalistpris for sin dækning af krigen i og omkring Ukraine.

Referencer

Yderligere læsning 
 Kimer, M. (2016). Krigen indeni. Skæbnefortællinger fra revolutionen i Ukraine. Politikens Forlag. .

Journalister fra Danmark
Ansatte i DR
Heinrichswalde

Heinrichswalde er en by og kommune i det nordøstlige Tyskland, beliggende i Amt Torgelow-Ferdinandshof i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Heinrichswalde er beliggende i et skovrigt landskab nord for Brohmer Berge og ved sydenden af Friedländer Große Wiese. Den ligger desuden i nærheden af Galenbecker Sees nordøstbred.

Heinrichswalde er beliggende ca. 9 km vest for Bundesstraße B 109 (Berlin - Greifswald) og jernbanen Berlin - Stralsund; Ca. 10 km mod syd løber motorvejen A 20 (Ostseeautobahn).

Eksterne kilder og henvisninger 

 Kommunens side på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Torgelow-Ferdinandshof
Byer i Kreis Vorpommern-Greifswald
Jonas Colstrup

Jonas Colstrup (født 27. august 1979) er en dansk musiker og komponist uddannet fra Rytmisk Musikkonservatorium i København 2005.

Jonas Colstrup vandt i 2012 en pris ved Prague One World Film Festival for musikken til dokumentarfilmen Byen ved verdens ende, som han skrev i samarbejde med Bobby Hess og Max de Wardener. I 2017 udkom Jonas Colstrups første soloalbum Between Sound and Silence.

Diskografi 
Album
 Between Sound and Silence (eget selskab, 2017)
Soundtracks
 The Circus Dynasty (2014)
 Rent a Family Inc. (2013)

Spillefilm
 I blodet (2016)
TV-serier
 Storm starter i skole (2015)
 Til døden os skiller (2015) (dokumentarserie i 3 dele)
 På røven i Nakskov (2015)
 Independent Lens (2012) (en episode)
 Operation X (2011) (17 episoder)
Dokumentarer
 Cannabismanden fra Holbæk (2016)
 Naturens uorden (2015)
 Home Sweet Home (2015)
 Slottet (2014)
 Cirkusdynastiet (2014)
 Blodets Bånd (2013
 Drengelejren (2013)
 Mig Thai (2013)
 Drømmen om en familie (2013)
 Lej en familie A/S (2012)
 Et forbandet år (2012)
 Byen ved verdens ende (2011)
 Den tid vi har (2011)
 Testamentet (2011)
 Dømt for terror (2010)
 Min fætter er pirat (2010)
 Side om side (2009)
 Doxwise 2 (2009)
 Love (2007)
Kortfilm
 Våbenbrødre (2014)
 Brainy (2011)
 Manden der arbejdede på et spejl (2011)
 Berik (2010)
 Behaviour (2009)

Referencer

Eksterne henvisninger 
 
 

Musikere fra Danmark
Komponister fra Danmark
Herman Kellgren

Abraham Herman August Kellgren (født 21. januar 1822 i Kuopio, død 26. september 1856 i Helsingfors) var en finsk sprogforsker og forfatter.

Kellgren blev student i 1838, dr. phil. i 1850. Efter først at have taget virksom del i den finske litterære bevægelse, der var vakt i 1840'erne, kastede han sig særlig over sammenlignende sprogvidenskab og besøgte i 1846—48 forskellige fremmede universiteter, navnlig Berlin, hvor han studerede under Bopp, og Leipzig. I Berlin udgav han i 1847 Die Grundzüge der finnischen Sprache mit Rücksicht auf den ural-altaischen Sprachstamm. I 1849 blev han docent i sanskrit og sammenlignende sprogvidenskab ved Universitetet i Helsingfors, i 1854 professor i orientalsk litteratur sammesteds. Han var den første, der i Finland vakte interesse for den indiske litteratur, hvoraf han også oversatte et og andet på svensk. Et for den finske og den indiske mytologi fælles emne behandlede han i Mythus de ovo mundano Indorumque de eodem notio (1849). Hans sidste arbejder var Om affix-pronomen i arabiskan, persiskan och turkiskan (1854) og Grammatik der osmanischen Sprache von Fuad-Efendi und G'ävdât-Efendi (1855).

Forfatterskab 
 Das Finnische Volk und der Ural-Altaische Völkerstam. Leipzig: Brockhaus und Avenarius 1846.
 Fosterländskt album I-III, udgivet af H. Kellgren, R. Tengström, K. Tigerstedt. A. C. Öhman, Helsingfors 1845–1847
 Die Grundzüge der finnischen Sprache mit Rücksicht auf den ural-altaischen Sprachstamm. F. Schneider, Berlin 1847
 Mythus de ovo mundano Indorumque de eodem notio, väitöskirja. 1849
 De cosmogonia Graecorum ex Aegypto profecta, väitöskirja. 1850
 Om affix-pronomen i Arabiskan, Persiskan och Turkiskan samt Ibn-Mâliks Allâmija med textkritik och anmärkningar, väitöskirja. 1854

Kilder

Eksterne henvisninger 
 Herman Kellgren s. 161 - 1640-1917 Helsinki Universitet - Hentet 23. juni 2017 
 Herman Kellgren - Studentmatrikel 1640–1852 Helsinki Universitet 2005 - Hentet 23. juni 2017 

Filologer fra Finland
Orientalister
Professorer fra Finland
Ansatte ved Helsinki Universitet
Faglitterære forfattere fra Finland
Finlandssvenske forfattere
Ernst Haberbier

Ernst Haberbier (født 5. oktober 1813 i Königsberg, død 12. marts 1869 i Bergen) var en tysk klaverspiller.

Haberbier levede fra 1832 som koncertspiller og lærer i Sankt Petersburg, indtil han fra 1850 begav sig på større koncertrejser, der blandt andet førte ham til København og til norske byer. For en tid vendte Haberbier atter tilbage til Sankt Petersburg og Moskva, men sine sidste år tilbragte han i Bergen, hvor han døde. Haberbier, der var en begavet og af sin tid yndet klaverspiller og lærer, har efterladt nogle klaverkompositioner, navnlig Études poésies.

Kilder 

  

Pianister fra Tyskland
Komponister fra Tyrkiet
Musikpædagoger
Tyskere i 1800-tallet
Personer fra Königsberg
UEFA Europa League 2017-18

UEFA Europa League 2017-18 var den 47. udgave af den næsthøjst rangerende europæiske klubturnering i fodbold, den niende udgave siden relanceringen af turneringen fra UEFA Cup til UEFA Europa League. 

UEFA Europa League finalen 2018 spilles i Parc Olympique Lyonnais i Décines-Charpieu, Frankrig.

Vinderne af UEFA Europa League 2017-18 kvalificerer sig automatisk til gruppespillet i UEFA Champions League 2018-19, og får også ret til at spille mod vinderne af UEFA Champions League 2017-18 i UEFA Super Cup 2018.

Manchester United, de forsvarende mestrene, kvalificerede sig til UEFA Champions League 2017-18 som titelholderne fra Europa League. Det vil kun være muligt for dem at forsvare deres titel, hvis de slutter som nummer tre i Champions League gruppespillet.

Kvalifikation

Første kvalifikationsrunde 
Lodtrækningen til første kvalifikationsrunde blev afholdt den 19. juni 2017, 13:00 CEST, i UEFA hovedkvarteret i Nyon, Schweiz.

I alt 100 hold deltog i den første kvalifkationsrunde.

Anden kvalifikationsrunde 
Lodtrækningen blev afholdt den 19. juni 2017. 14:30 CEST (efter lodtrækningen til første kvalifikationsrunde var overstået), i UEFA hovedkvarteret i Nyon, Schweiz.

Tredje kvalifikationsrunde 
Lodtrækningen fandt sted den 14. juli 2017, 13:00 CEST, i UEFA's hovedkvart i Nyon, Schweiz.

Playoff runde 
Lodtrækningen blev foretaget den 4. august 2017, kl 13:00 CEST, i UEFA's hovedkvart i Nyon, Schweiz.

Gruppespil 

Lodtrækningen til gruppespillet blev afholdt den 25. august 2017, 13:00 CEST, i Grimaldi Forum i Monaco. De 48 hold blev trukket i tolv grupper med fire hold hver, med den restriktion, at hold fra samme forbund ikke kunne spille mod hinanden. Holdene blev seedet i fire lag, baseret på deres UEFA's koefficientliste for klubber i 2017.

I hver gruppe spiller holdene mod hinanden to gange, hjemme og ude i et round-robin format. Gruppevinderne går videre til sekstendedelsfinalerne, hvor de kommer sammen med de otte tredjeplads hold fra UEFA Champions League gruppespil 2017-18. Kampdagene er 14. september, 28. september, 19. oktober, 2. november, 23. november og 7. december 2017.

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Gruppe I

Gruppe J

Gruppe K

Gruppe L

Referencer

Se også 
 UEFA Champions League 2017-18
Podujeva

Podujeva (; , ) er en by i Kosovo med 91.836  indbyggere.

Referencer 

Kosovo
Højhastighedsjernbane i Thailand

Højhastighedsjernbaner i Thailand er jernbaner delvis under planlægning og delvis i anlægsfasen i Thailand, pr. 2018.

Historie 

I oktober 2010 godkendte det thailandske parlament et forslag til et højhastighedsnet (HSR-netværk). Fem linjer, der skulle være i stand til at håndtere hastigheder på 250 km/t, skulle udstråle fra Bangkok.

I marts 2013 afslørede transportministeren, at kun ét selskab ville blive udvalgt til at køre alle højhastighedstog, der skulle fungere mellem 2018 og 2019. Den første 86 km strækning fra Bang Sue til Ayuthaya var planlagt at blive udbudt i slutningen af 2013. En syv måneder lang politisk krise med opløsning af parlamentet og et annulleret valg i februar 2014 kulminerede i et militærkup i maj 2014. Derefter udsatte den nye militæradministration i juli 2014 alle HSR-planer, indtil en ny civil regering blev indsat.

Transportministeriets Kontor for Transport og Trafikpolitik og Planlægning havde tidligere gennemført studier på Bangkok-Pattaya-linjen. På den ville togene køre gennem Chachoengsao, Chonburi og Pattaya, der afsluttede i Rayong, en samlet strækning på 193,5 km. Anlægsomkostningerne blev anslået til 152 mia. baht med et økonomisk internt afkast (EIRR) på 13%. Byggeriet skønnes at ville tage omkring 54 måneder.

Forslag der ikke er nået planlægningsfase 
Efter det militære kup i maj 2014 og sin udnævnelse til premierminister foreslog Prayut Chan-o-cha at forbinde Bangkok med to populære turistbyer, Pattaya og Hua Hin, med højhastighedstog. Transportministeriets Kontor for Transport og Trafikpolitik og Planlægning havde tidligere gennemført studier på begge ruter. Ruten til Hua Hin ville være 209 km lang med en investering på omkring 98 milliarder baht og EIRR på 8,1 procent. Kontoret konkluderede, at disse ruter ville være af ringe interesse for private investorer på grund af den høje investering, der kræves, kombineret med en lav afkast.

Noter

Eksterne henvisninger 
 Somkid rips Thai-Sino rail holdup. 2018-10-09. Bangkok Post
 Let's hear Beijing's take on Thai-Sino rail

Transport i Thailand
Jernbanetransport
Travellink

Travellink er et internetrejsebureau for private. Travellink er ejet af det spanske Opodo USL, som er en del af eDreams ODIGEO.

Historie 
Travellink blev stiftet i 2000 af ejerne SAS, Amadeus og Tele2, som købte det tidligere varemærke Travellink af SMART AB. Peter Carlsson stod i spidsen for virksomheden fra starten i 2000 og frem til 2016, hvor den nye nordiske direktør Erik Wikander tog over.

Travellink har siden marts 2005 været en del af Opodo-koncernen. Opodo har aktiviteter i Norden i form af Travellink og Opodo samt i Storbritannien, Tyskland, Frankrig, Italien, Belgien, Østrig, Polen, Portugal, Schweiz og Spanien som Opodo. Travellink rettede sig tidligere mod både private og erhvervskunder, men efter at den australske Flight Centre Travel Group (FCTG) opkøbte Travellink Corporate i 2016, har Travellink kun haft fokus på private kunder.

Referencer

Eksterne henvisninger 
 Travellink
 Opodo

Virksomheder fra Spanien
Rejsebureauer
Christian Gottfried Gruner

Christian Gottfried Gruner (født 8. november 1744 i Sagan, død 5. december 1815) var en tysk læge.

Gruner blev i 1769 doctor medicinæ og bosatte sig som praktiserende læge i Breslau. I 1772 udgav han sit første lærde arbejde, Censura librorum hippocraticorum, på grund af hvilket han i 1773 blev kaldet til professor i teoretisk medicin og botanik i Jena. Her virkede han med stor iver dels i medicinhistorien, dels i den teoretiske medicin. Ved siden heraf udgav han flere af de ældre lægers værker, dels i original, dels i oversættelse. Jo ældre han blev, desto mere fordybede han sig i den ældre litteratur og fulgte derfor ikke med i den samtidige videnskabs udvikling.

Bibliografi (udvalg)

Semiotice generalis physiologiam et pathologiam complexa (1775)
De morbo gallicoscriptores medici et historici (1794)
Pandectæ medicæ (1800)

Kilder 

Læger fra Tyskland
Medicinhistorikere
Professorer fra Tyskland
Ansatte ved Jena Universitet
Tyskere i 1700-tallet
Tyskere i 1800-tallet
Personer fra Schlesien